Forslag til RÅDETS FORORDNING om tildeling af fiskerimuligheder i medfør af protokollen om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab på den ene side og den danske regering og det grønlandske landsstyre på den anden side /* COM/2012/0246 final - 2012/0129 (NLE) */





BEGRUNDELSE I henhold til det mandat[1], Kommissionen har fået af Rådet, har Kommissionen på vegne af Den Europæiske Union forhandlet med den danske regering og det grønlandske landsstyre om at forny protokollen til fiskeripartnerskabsaftalen mellem Den Europæiske Union og den danske regering og det grønlandske landsstyre. Efter disse forhandlinger blev der den 3. februar 2012 paraferet en ny protokol, som omfatter en periode på tre år fra den 1. januar 2013. Denne procedure vedrørende fordeling af fiskerimulighederne i medfør af protokollen er iværksat sideløbende med procedurerne for Rådets afgørelse med Europa-Parlamentets godkendelse om indgåelse af den nye protokol og Rådets afgørelse om undertegnelse på Den Europæiske Unions vegne og midlertidig anvendelse af den nævnte protokol. Den nye protokol er i overensstemmelse med formålet med fiskeripartnerskabsaftalen, som tilsigter at styrke samarbejdet mellem Den Europæiske Union og Grønland og fremme en partnerskabsramme for udvikling af en politik for bæredygtigt fiskeri og ansvarlig udnyttelse af fiskeressourcerne i Grønlands eksklusive økonomiske zone i begge parters interesse. I overensstemmelse med traktaten bør det fastlægges, hvordan fiskerimulighederne fordeles mellem medlemsstaterne. Det skal yderligere bemærkes, at den detaljerede fastsættelse af de fiskerimuligheder, der er til rådighed i visse andre farvande end EU-farvande for visse fiskebestande og grupper af fiskebestande, der er omfattet af internationale forhandlinger eller aftaler, hvert år vedtages ved Rådets forordning om fastsættelse for hvert år af fiskerimuligheder. Da loddefiskeri er specifikt og adskiller sig en del fra fiskeriet på andre bestande, løber fangstperioden fra den 20. juni til den 30. april i det følgende år, og Rådet bør derfor tillægge Kommissionen beføjelser med henblik på gennemførelsen heraf. Kommissionen foreslår på dette grundlag, at Rådet vedtager denne forordning. 2012/0129 (NLE) Forslag til RÅDETS FORORDNING om tildeling af fiskerimuligheder i medfør af protokollen om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab på den ene side og den danske regering og det grønlandske landsstyre på den anden side RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 43, stk. 3, under henvisning til forslag fra Europa-Kommissionen og ud fra følgende betragtninger: (1) Den 28. juni 2007 vedtog Rådet forordning (EF) nr. 753/2007[2] om indgåelse af fiskeripartnerskabsaftalen mellem Det Europæiske Fællesskab på den ene side og den danske regering og det grønlandske landsstyre på den anden side (2) Eftersom den nuværende protokol om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab på den ene side og den danske regering og det grønlandske landsstyre på den anden side (i det følgende benævnt "protokollen"), udløber den 31. december 2012, blev der paraferet en ny protokol den 3. februar 2012. Den nye protokol giver EU-fiskerfartøjer fiskerimuligheder i grønlandske farvande. (3) Rådet vedtog den […] afgørelse nr. …./2012[3] om undertegnelse og midlertidig anvendelse af den nye protokol. (4) Metoden for fordeling af fiskerimulighederne mellem medlemsstaterne bør for gyldighedsperioden for den nye protokol fastlægges i overensstemmelse med artikel 20 i Rådets forordning (EF) nr. 2371/2002 af 20. september 2002 om bevarelse og bæredygtig udnyttelse af fiskeressourcerne som led i den fælles fiskeripolitik[4]. (5) Den nærmere fastsættelse af de fiskerimuligheder, der er til rådighed i visse andre farvande end EU-farvande for visse fiskebestande og grupper af fiskebestande, der er omfattet af internationale forhandlinger eller aftaler, vedtages hvert år ved Rådets forordning om fastsættelse for hvert år af fiskerimuligheder. (6) Ifølge artikel 10, stk. 1, i Rådets forordning (EF) nr. 1006/2008 af 29. september 2008 om tilladelser til EF-fiskerfartøjers fiskeri uden for EF-farvande og tredjelandsfartøjers adgang til EF-farvande[5] underretter Kommissionen de berørte medlemsstater, hvis det viser sig, at de fiskerimuligheder, som Unionen har fået tildelt i henhold til protokollen, ikke udnyttes fuldt ud. Modtages der ikke noget svar inden udløbet af fristen, som skal fastsættes af Rådet, betragtes det som en bekræftelse af, at den pågældende medlemsstats fartøjer ikke udnytter deres fiskerimuligheder fuldt ud i den relevante periode. Der bør fastsættes en frist. (7) For at sikre ensartede betingelser for gennemførelsen af denne forordning med hensyn til revision af en tildeling af loddekvoter, der er til rådighed for Unionen i grønlandske farvande, bør Kommissionen tillægges gennemførelsesbeføjelser. (8) Eftersom den nuværende protokol udløber den 31. december 2012, og den nye protokol skal anvendes midlertidigt fra den 1. januar 2013, bør denne forordning anvendes fra den 1. januar 2013 — VEDTAGET DENNE FORORDNING: Artikel 1 1. Hvis ansøgninger om fiskeritilladelser fra medlemsstaterne i henhold til protokollen til fiskeripartnerskabsaftalen mellem Det Europæiske Fællesskab på den ene side og den danske regering og det grønlandske landsstyre på den anden side på den dato, der er fastsat i bilaget til nærværende forordning for hver pågældende bestand, ikke dækker alle de årligt tildelte fiskerimuligheder, der er fastsat i protokollen, kan Kommissionen tage ansøgninger om fiskeritilladelser fra andre medlemsstater i betragtning efter bestemmelserne i artikel 10 i forordning (EF) nr. 1006/2008. 2. Den frist, der er omhandlet i artikel 10, stk. 1, i forordning (EF) nr. 1006/2008, fastsættes til 10 arbejdsdage. 3. Kommissionen underretter for hver bestand, der er omhandlet i bilaget, medlemsstaterne om, i hvilken grad fiskerimulighederne er udnyttet, baseret på de licensansøgninger, der er modtaget senest: a) en måned før den dato, der er fastsat i bilaget, og b) på den dato, der er fastsat i bilaget. 4. Kommissionen reviderer Unionens kvoter for lodde i grønlandske farvande i ICES-underområde V og XIV ud fra den TAC og tildeling til Unionen, som Grønland fastsatte i henhold til fiskeripartnerskabsaftalen mellem Det Europæiske Fællesskab på den ene side og den danske regering og det grønlandske landsstyre på den anden side og den dertil knyttede protokol. Artikel 2 1. Denne forordning træder i kraft på tyvendedagen efter offentliggørelsen i Den Europæiske Unions Tidende. 2. Den anvendes fra den 1. januar 2013. 3. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den . På Rådets vegne Formand Bilag Dato som omhandlet i artikel 1, stk. 1 og 3: Bestand || Dato Dybhavssrejer i ICES-underområde XIV og V || 1. august Hellefisk i ICES-underområde XIV og V || 15. september Helleflynder i ICES-underområde XIV og V og NAFO-underområde 1 || 1. september Hellefisk i NAFO-underområde 1 – syd for 68 ° N || 15. oktober Dybhavsrejer i NAFO-underområde 1 || 1. oktober Pelagisk rødfisk i ICES-underområde XIV og V og i NAFO-underområde 1F || 1. september Pelagisk rødfisk i ICES-underområde XIV og V og i NAFO-underområde 1F || 1. september Snekrabber i NAFO-underområde 1 || 1. oktober Torsk i ICES-underområde XIV og i NAFO-underområde 1 || 31. oktober [1] Vedtaget på det 3108. møde i Rådet (landbrug og fiskeri) tirsdag den 19. juli 2011 som "A"-punkter opført opført i 12843/11. [2] EUT L 172 af 30.6.2007, s. 1. [3] EUT L … af …, s. …. EUT: indsæt venligst EUT-nr. og dato på afgørelsen. [4] EFT L 358 af 31.12.2002, s. 59. [5] EUT L 286 af 29.10.2008, s. 33.